Friedrich Franz III (Mecklenburg)

Friedrich Franz III (19. märts 1851 – 10. aprill 1897) oli eelviimane  Mecklenburg-Schwerini suurhertsog.

Elulugu 

Ta sündis Ludwigslusti lossis Friedrich Franz II ja selle naise Auguste pojana. Ta sai isa järel suurhertsogiks 15. aprillil 1883.

Juba varasest east alates kannatas Friedrich Franz astma ja tõsiste hingamisraskuste käes. Ta ei saanud elada Euroopa põhjaosas ja elas hoopis Vahemere ääres, kus pehme kliima tervist soodustas. Tema homoseksuaalsus oli avalik saladus.

Friedrich Franzi surm Cannes'is 10. aprillil 1897 on varjatud saladusega, kuna algul väideti, et ta tegi enesetapu, viskudes üle sillapiirde. Tema surma ametliku kirjelduse kohaselt viibis ta aga oma aias, kui tal tekkisid hingamisraskused ja ta tasakaalu kaotades üle madala piirde kukkus. Tema järglaseks sai tema poeg Friedrich Franz IV, kellest sai viimane Mecklenburg-Schwerini suurhertsog.

Abielu ja lapsed 

Friedrich Franz abiellus 24. jaanuaril 1879 Peterburis Anastasia Mihailovna Romanovaga. Nad said kolm last:

 Alexandrine (24. detsember 1879 — 28. detsember 1952)
 Friedrich Franz IV (9. aprill 1882 — 17. november 1945)
 Cecilie (20. september 1886 — 6. mai 1954)

Mecklenburgi hertsogid
Sündinud 1851
Surnud 1897